
Εκπαιδευτικοί αρμοδιότητας ΕΠΑΛ Νεάπολης & ΕΠΑΛ Αγ.Νικολάου

Κοιν:
1. Προϊστάμενος Επιστημονικής και Παιδαγωγικής Καθοδήγησης  Δ/θμιας Εκπαίδευσης  Κρήτης 

2. Δ/νση  Δ/θμιας Εκπ/σης  Αγ.Νικολάου
3. ΕΠΑΛ Νεάπολης
4. ΕΠΑΛ Αγ.Νικολάου


Θέμα: Επιμορφωτική συνάντηση για τα μαθήματα προσανατολισμού των ΕΠΑΛ «Ερευνητικές Εργασίες στην Τεχνολογία (ΕΕΤ)» και «Ζώνη Δημιουργικών Δραστηριοτήτων (ΖΔΔ)»
Ο Σχολικός Σύμβουλος ΠΕ12 Τζωρτζάκης Ιωάννης, οργανώνει επιμορφωτική συνάντηση, σχετικά με τα δύο νέα μαθήματα προσανατολισμού που αντικαθιστούν τις παλαιότερες Ερευνητικές Εργασίες της Α τάξης ΕΠΑΛ. 
Το μάθημα της Ερευνητικής Εργασίας στην Τεχνολογία (ΕΕΤ) είναι νέο μάθημα, δίωρης διάρκειας, στο οποίο ομάδες μαθητών, χωρίς άμεση καθοδήγηση του εκπαιδευτικού, αναλαμβάνουν 3-4 δομημένες εργασίες κατά τη διάρκεια της χρονιάς, οι οποίες υλοποιούνται με βάση φύλλα δραστηριοτήτων που βρίσκονται στη διάθεση των εκπαιδευτικών μέσω πλατφόρμας του ΙΕΠ στη διεύθυνση http://bit.ly/2eAW8Ga
Το μάθημα της Ζώνης Δημιουργικών Δραστηριοτήτων (ΖΔΔ) είναι μάθημα τρίωρης διάρκειας, στο οποίο ομάδες μαθητών αναλαμβάνουν ένα θέμα κατά τη διάρκεια της χρονιάς, ευρύτερης θεματολογίας, κατά τα πρότυπα των σχολικών προγραμμάτων, για το οποίο έχουν επίσης δοθεί από το ΙΕΠ ενδεικτικά προτεινόμενα θέματα στη διεύθυνση http://bit.ly/2ePE2i9.

Το σεμινάριο θα πραγματοποιηθεί στο ΕΠΑΛ Νεάπολης, την Τρίτη 15/11/2016 και ώρες 12.30μμ – 15.00μμ., απευθύνεται σε εκπαιδευτικούς παιδαγωγικής ευθύνης του Σχ.Συμβούλου και σε ενδιαφερόμενους που θέλουν να ενημερωθούν για τα μαθήματα. Θα παρουσιαστούν συνοπτικά τα νέα μαθήματα και θα γίνει εκτενέστερη αναφορά στις Ε.Ε.Τ. όπου θα παρουσιαστεί και η διαδικασία υλοποίησης κάποιων από τα προτεινόμενα θέματα
Για τη χορήγηση ηλεκτρονικών βεβαιώσεων συμμετοχής, οι ενδιαφερόμενοι εκπαιδευτικοί, να δηλώσουν τα στοιχεία τους στη διεύθυνση http://bit.ly/2eB3qK0 
Παρακαλούνται οι κ.κ Διευθυντές να διευκολύνουν τους εκπαιδευτικούς αναδιατάσσοντας το πρόγραμμα του σχολείου ώστε να μη χαθούν ώρες διδασκαλίας.
 Ο Σχολικός Σύμβουλος
Να είστε καλά                                                                                         
Γιάννης Τζωρτζάκης ΠΕ12.01

